კონსტანცის ჟუდეცი
კონსტანცის ჟუდეცი (რუმ. Judeţul Constanţa) — ჟუდეცი სამხრეთ-აღმოსავლეთ რუმინეთში, შავი ზღვის სანაპიროზე, დობრუჯის ოლქში. ფართობი 7071 კმ², მოსახლეობა 630 679 ადამიანი (2011). ადმინისტრაციული ცენტრი ქალაქი კონსტანცა. დასავლეთით ესაზღვრება კელერაშისა და იალომიცის ჟუდეცები, ჩრდილოეთით ტულჩისა და ბრეილის ჟუდეცები, სამხრეთით ბულგარეთის დობრიჩისა და სილისტრის ოლქები. აღმოსავლეთით ჟუდეცის ტერიტორია გაშლილია შავი ზღვის სანაპიროსკენ, რომლის კურორტები საერთაშორისო მნიშვნელობისაა.